กองวิจัยและพัฒนาข้าว กรมการข้าว
รับสมัครคัดเลือกบุคคล เพื่อจ้างเหมาช่วยส่งเสริมการปฏิบัติงาน

1. ตำแหน่ง ผู้ช่วยนักวิจัย (นักวิชาการเกษตรจ้างเหมาบริการ) จำนวน 1 อัตรา
	อัตราค่าจ้าง 15,000 บาท/เดือน

2. ลักษณะงานที่ปฏิบัติ
	2.1 ปฏิบัติงานเอกสารด้านการวางแผนผลิตเมล็ดพันธุ์ข้าว
	2.2 ปฏิบัติงานเอกสารด้านการจัดซื้อจัดจ้างของหน่วยงานภาครัฐ
	2.3 สรุปผลและจัดทำรายงานผลการดำเนินงานโครงการฯและการประชุม
	2.4 ติดต่อประสานงานเจ้าหน้าที่ และบุคคลภายนอก
	2.5 สืบค้นข้อมูลด้านข้าว ข้อมูลระเบียบราชการ
	2.6 งานภาคสนามในแปลงร่วมกับเจ้าหน้าที่และเกษตรกร
	2.7 อื่นๆตามที่ได้รับมอบหมาย

3. คุณสมบัติ
	3.1 สัญชาติไทย อายุไม่เกิน 30 ปี
	3.2 วุฒิการศึกษาปริญญาตรีขึ้นไป ทางด้านเกษตร
	3.3 สามารถปฏิบัติงานนอกเวลาราชการได้ (เป็นกรณี)
	3.4 สามารถใช้คอมพิวเตอร์และโปรแกรมสำนักงาน เช่น Word, Excel ฯ ได้เป็นอย่างดี
	3.5 ขยัน อดทน รักในการเรียนรู้การทำงานราชการ สามารถปฏิบัติงานภาคสนามได้
	3.6 หากมีทักษะ/ประสบการณ์งานก่อสร้างทางราชการจะพิจารณาเป็นพิเศษ

4. เงื่อนไขการทำงาน
	ทำงานวันจันทร์-ศุกร์  5 วัน/สัปดาห์ ในเวลาราชการ (หยุดตามวันหยุดราชการ)

5. การรับสมัคร
	5.1 ผู้สมัครสามารถยื่นเอกสารแนะนำตนเองได้ที่
		- เว็บไซต์กองวิจัยและพัฒนาข้าว ในหัวข้อ “รับสมัครงาน”
		- Inbox Facebook กองวิจัยและพัฒนาข้าว
	      ** ตั้งแต่วันที่ 26 - 30 สิงหาคม 2567 โดยไม่เสียค่าธรรมเนียม
	5.2 ประกาศรายชื่อผู้มีสิทธิ์เข้ารับการประเมินความรู้ความสามารถ ในวันที่ 31 สิงหาคม 2567





6. การคัดเลือก 
	6.1 กองวิจัยและพัฒนาข้าวจะทำการคัดเลือกผ่านการสอบสัมภาษณ์ ในวันจันทร์ที่ 2 กันยายน 2567
ณ ห้องประชุมศูนย์ปฏิบัติการติดตามสถานการณ์ข้าว ชั้น 1 อาคารกรมการข้าว เวลา 09.00 น. เป็นต้นไป 
(ผู้สมัครที่ต้องการสัมภาษณ์ผ่านระบบ Zoom Application กรุณาแจ้งเจ้าหน้าที่ภายในวันที่ 31 สิงหาคม 2567 ก่อนเวลา 16.00 น.) 
	6.2 ประกาศรายชื่อผู้ผ่านการสอบสัมภาษณ์ในวันจันทร์ที่ 2 กันยายน 2567 ผ่านทางเว็บไซต์
กองวิจัยและพัฒนาข้าว และ Facebook กองวิจัยและพัฒนาข้าว
	6.3 ผู้ได้รับการคัดเลือกรายงานตัวและทำสัญญาจ้างในวันที่ 3 กันยายน 2567 ณ กองวิจัยและพัฒนาข้าว ชั้น 4 อาคารกรมการข้าว กรุงเทพมหานคร และเริ่มงานวันที่ 4 กันยายน 2567

7. สถานที่ปฏิบัติงาน
	กลุ่มวิทยาการเทคโนโลยีการผลิตข้าว กองวิจัยและพัฒนาข้าว ชั้น 4 อาคารกรมการข้าว เลขที่ 2177 ถนนพหลโยธิน แขวงลาดยาว เขตจตุจักร กรุงเทพมหานคร 10900

8. ระยะเวลาการจ้าง
	ตั้งแต่วันที่ 4 กันยายน 2567 – 30 กันยายน 2568 (พิจารณาต่อสัญญาจ้างตามปีงบประมาณ)

